Obec Dubno

Všeobecne záväzné nariadenie

**číslo 6/2022**

**O M I E S T N Y C H D A N I A C H A M I E S T N O M P O P L A T K U Z A K O M U N Á L N E O D P A D Y**

**A D R O B N É S T A V E B N É O D P A DY**

**O B C E D U B N O**

**Vyvesene : 03.11.2022**

Vyvesený návrh VZN o miest.daniach a miest. poplatku na úradnej tabuli, dňa: 03.11.2022

Návrh zvesený z úradnej tabule obce, dňa: 03.11.2022

Vyhodnotenie pripomienok k návrhu tohto VZN: 0

## VZN o miest.daniach a miest.poplatku prijaté OZ v Dubne : 18.11.2022

VZN o miestnych daniach a miest.poplatku vyvesené na úradnej tabuli dňa: 18.11.2022

## VZN o miest. daniach a miest. poplatku nadobúda účinnosť dňom : 01.01.2023

Obec Dubno v súlade s ustanovením § 6 odst. 2 zákona č. 369/1990 Z. z. o obecnom zriadení v znení neskorších predpisov a v súlade s prísl. ustanov. zákona č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov

# v y d á v a

v š e o b e c n e z á v ä z n é n a r i a d e n i e č. 6/2022

o miestnych daniach a miestnom poplatku za komunálne odpady a drobné stavebné odpady obce Dubno

Článok 1

## Základné ustanovenie

Obecné zastupiteľstvo v Dubne podľa § 11 ods. 4 písm. d) zákona č. 369/1990

Z.z. o obecnom zriadení v znení neskorších predpisov r o z h o d l o, že v nadväznosti na § 98 zákona č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a s účinnosťou od

**01. januára 2023** miestne dane a miestny poplatok za komunálne odpady a drobné stavebné odpady:

## a) daň z nehnuteľností

* 1. **daň za psa**

2. Toto všeobecne záväzné nariadenie **zavádza miestny poplatok za komunálne odpady a drobné stavebné odpady (ďalej len poplatok)**

# DAŇ Z POZEMKOV

Článok 2

## Sadzba dane

Správca dane určuje pre pozemky na území obce Dubno ročnú sadzbu dane pozemkov:

1. orná pôda, chmeľnice, vinice, ovocné sady, trvalé trávnaté porasty 0,90 %
2. záhrady 0,90 %
3. zastavané plochy a nádvoria, ostatné plochy 0,60 %
4. lesné pozemky, rybníky s chovom rýb a ostatné vodné plochy 1,25 %
5. stavebné pozemky 0,50 %

# DAŇ ZO STAVIEB

Článok 3

## Sadzba dane

Správca dane určuje pre stavby na území obce Dubno ročnú sadzbu dane zo stavieb za každý aj začatý m2 zastavanej plochy

* 1. 0,055 Eur za stavby na bývanie a drobné stavby, ktoré majú doplnkovú funkciu pre hlavnú stavbu
  2. 0,055 Eur za stavby na pôdohospodársku produkciu, skleníky, stavby pre vodné hospodárstvo, záhradkárske, vinohradnícke domčeky, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,
  3. 0,154 Eur za samostatne stojace garáže a samostatné stavby hromadných garáží a stavby určené alebo používané na tieto účely mimo bytových domov,
  4. 0,550 Eur za priemyselné stavby a stavby slúžiace energetike, stavby slúžiace stavebníctvu s výnimkou stavieb na skladovanie a administratívu,
  5. 0,880 Eur za stavby na ostatnú podnikateľskú a zárobkovú činnosť, skladovanie a administratívu,
  6. 0,440 Eur za ostatné stavby.

Správca dane určuje pri viacpodlažných stavbách pre všetky druhy stavieb príplatok za podlažie 0,0440 Eur za každé ďalšie podlažie okrem prvého nadzemného podlažia.

# SPOLOČNÉ USTANOVENIA

**K DANI Z NEHNUTEĽNOSTÍ**

Priznanie k dani z nehnuteľnosti je daňovník povinný podať do 31. januára zdaňovacieho obdobia nasledujúceho po zdaňovacom období, v ktorom sa stal vlastníkom, správcom, nájomcom alebo užívateľom nehnuteľnosti.

Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.

V prípade nadobudnutia nehnuteľnosti vydražením v priebehu roka, daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve.

Ak daňovník podal priznanie k dani z nehnuteľností a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.

Daň z nehnuteľností vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím.

Ak dôjde k zmene daňovej povinnosti, správca dane vyrubí rozhodnutím pomernú časť dane.

Daň z nehnuteľnosti je splatná do 15 dní od nadobudnutia právoplatnosti rozhodnutia.

Správca dane určuje platenie vyrubenej dane pre poľnohospodárske subjekty v štyroch splátkach takto:

* prvá splátka je splatná do 31. marca zdaňovacieho obdobia,
* druhá splátka je splatná do 30. júna zdaňovacieho obdobia,
* tretia splátka je splatná do 30. septembra zdaňovacieho obdobia,
* štvrtá splátka je splatná do 30. novembra zdaňovacieho obdobia.

Ak dôjde k zmene daňovej povinnosti, správca dane daňovému subjektu vráti na základe

žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Nárok na vrátenie pomernej časti dane zaniká, ak daňovník v uvedenej lehote nepodá čiastkové priznanie.

Správca dane ustanovuje, že daň nižšiu ako 2 eurá vyrubovať ani vyberať nebude. Spôsoby vyberania daní z nehnuteľnosti:

1. v hotovosti do pokladnice obce Dubno /na obecnom úrade/
2. poštovou poukážkou
3. prevodom na bežný účet obce Dubno, kde číslo účtu je uvedené na každom jednom rozhodnutí. Platbu dane je daňovník povinný označiť variabilným symbolom pre príslušný druh miestnej dane.

# DAŇ ZA PSA

Článok 4

## Daňovník

Daňovníkom je fyzická alebo právnická osoba, ktorá je:

a.) vlastníkom psa alebo

b.) držiteľom psa, ak sa nedá preukázať, kto psa vlastní.

Článok 5

## Sadzba dane

Správca dane ustanovuje, že sadzba dane za jedného psa a kalendárny rok je 5,00 Eur.

Článok 6

## Predmet dane

Predmetom dane za psa je pes starší ako 12 mesiacov chovaný fyzickou alebo právnickou osobou.

Článok 7

Vznik a zánik daňovej povinnosti

Vznik daňovej povinnosti je prvý deň kalendárneho mesiaca nasledujúceho po mesiaci, v ktorom sa pes stal predmetom dane.

Zánik daňovej povinnosti, je posledný deň mesiaca, v ktorom pes prestal byť predmetom dane. Lehota na oznámenie daňovej povinnosti je 30 dní.

Článok 8

## Spôsob vyberania dane

Daňovníci platia daň obci v hotovosti do pokladne obce, alebo prevodom na bežný účet obce Dubno .

**POPLATOK**

Obec Dubno v súlade s ust. § 77 ods. 5 zákona stanovuje, že poplatok za komunálne odpady a drobné stavebné odpady (ďalej len „KO a DSO“) od poplatníka v stanovenej výške vyberá a za vybraný poplatok ručí:

1. vlastník nehnuteľnosti, (ak je nehnuteľnosť v spoluvlastníctve viacerých spoluvlastníkov, poplatok vyberá a za vybraný poplatok ručí zástupca určený spoluvlastníkmi, ak s výberom poplatku zástupca súhlasí),
2. správca, ak je vlastníkom nehnuteľnosti štát, vyšší územný celok alebo obec.

Obec Dubno stanovuje množstvový zber pre právnickú osobu, ktorá je oprávnená užívať, alebo užíva nehnuteľnosť nachádzajúcu sa na území obce na iný účel ako na podnikanie a podnikateľa, ktorý je oprávnený užívať alebo užíva nehnuteľnosť nachádzajúcu

sa na území obce Dubno na účel podnikania.

Článok 9

## Určenie poplatku

Obec Dubno určuje poplatok na dobu jedného kalendárneho roka (ďalej len

„spoplatňovanie obdobie“).

Obec Dubno určuje poplatok pre poplatníka určeného v zmysle § 77 ods. 2. písm. a) zákona č. 582/2004 Z. z., ako súčin sadzby poplatku a počtu kalendárnych dní v určenom období, počas ktorých má alebo bude mať poplatník trvalý alebo prechodný pobyt, alebo

počas ktorých nehnuteľnosť užíva alebo je oprávnený ju užívať.

Obec Dubno určuje poplatok pre množstvový zber ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu KO a DSO.

Článok 10

## Sadzba poplatku

Obec Dubno stanovuje sadzbu poplatku :

* 1. vo výške 0,0547 Eura za osobu a kalendárny deň pre fyzickú osobu (t.j.20,00 Eur ročne), ktorá má v obci Dubno trvalý pobyt alebo prechodný pobyt, alebo ktorá je na území obce Dubno oprávnená užívať alebo užíva byt, nebytový priestor, pozemnú stavbu alebo jej časť, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha.

## poplatok pre drobné stavebné odpady bez obsahu škodlivín vo výške 0,025 € za kilogram odpadu.

Článok 11

## Vznik a zánik poplatkovej povinnosti

Poplatník je povinný v priebehu zdaňovacieho obdobia oznámiť obci vznik poplatkovej povinnosť do 30 dní odo dňa vzniku poplatkovej povinnosti.

Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobie je poplatník povinný oznámiť obci do 30 dní odo dňa, keď tieto nastali a to nasledovnými dokladmi:

1. fyzická osoba pri zrušení trvalého pobytu, doručením odhlasovacieho lístka z trvalého pobytu,
2. podnikateľ a právnická osoba dokladom o ukončení resp. pozastavení podnikateľskej činnosti a o zrušení prevádzky,

Článok 12

## Vyrubenie poplatku

Poplatok a aj poplatok za množstvový zber vyrubí obec Dubno Rozhodnutím.

Článok 13

## Splatnosť poplatku

Vyrubený poplatok je splatný do 15 dní odo dňa nadobudnutia právoplatnosti rozhodnutia.

Článok 14

## Spôsob platenia poplatku

Poplatok za komunálny odpad a drobný stavebný odpad môže poplatník uhrádzať obci šekovou poukážkou, alebo v hotovosti do pokladne obce, alebo prevodom na bežný účet obce Dubno uvedenom na príslušnom rozhodnutí.

Článok 15

## Kontrolná činnosť

Kontrolnú činnosť nad dodržiavaním tohoto VZN vykonávajú:

1. hlavný kontrolór obce
2. poslanci obecného zastupiteľstva
3. poverení zamestnanci obecného úradu.

Článok 16

## Spoločné ustanovenia

Pri uplatňovaní tohto nariadenia v ďalších prípadoch platia príslušné ustanovenia zákona 582/2004

Z.z. o miestnych daniach a poplatku za komunálne odpady a drobné stavebné odpady v znení neskorších predpisov.

Článok 17

## Záverečné ustanovenia

Dňom účinnosti tohto VZN 6/2022 ruší sa VZN číslo 1/2021,

Obecné zastupiteľstvo skonštatovalo prijatie VZN uznesením č. 37/2022 dňa 18.11.2022 a účinnosť nadobúda dňom 01.01.2023.

Alexandra Farkašová

Starostka obce